Landsretten frifandt tiltalte i en sag, hvor byretten havde fundet tiltalte skyldig i vold
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Liv og legeme;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 25. februar 2010 af Østre Landsrets 20. afdeling

(landsdommerne Michael Dorn, Karsten Bo Knudsen og Kåre Mønsted (kst.) med doms-

mænd).

20. afd. a.s. nr. S-3133-09:

Anklagemyndigheden

mod

Tiltalte

(cpr.nr. Født 1978)

(advokat Finn Roger Nielsen, besk.)

Frederiksberg Rets dom af 22. oktober 2009 (SS 1-7916/2008) er anket af Tiltalte med

påstand om frifindelse, subsidiært strafbortfald og mere subsidiært formildelse.

Anklagemyndigheden har endeligt påstået stadfæstelse.

Tiltalte har ikke givet møde for landsretten, men har givet skriftligt samtykke til, at sagen

gennemføres uden hans tilstedeværelse.

Tiltalte er i tre tilfælde i perioden 24. september 2009 til 8. oktober 2009 idømt

bødestraffe for tyveri mv.

De i byretten af tiltalte og Forurettede afgivne forklaringer er dokumenteret.   

Landsrettens begrundelse og resultat



/

- 2 -

Det findes ikke godtgjort, at betingelserne for at Forurettede kunne foretage en civil

anholdelse af tiltalte efter retsplejelovens § 755, stk. 2, har været til stede.

Herefter og da landsretten lægger til grund, at tiltalte alene har sparket ud efter

Forurettede uden synlig skade til følge for at komme fri af dennes uberettigede

fastholdelse af tiltalte, findes tiltalte ikke over for Forurettede at have gjort sig skyldig i

en voldsud-øvelse omfattet af straffelovens § 224.

Som følge heraf frifindes tiltalte.

T h i  k e n d e s  f o r  r e t :

Byrettens dom i sagen mod Tiltalte ændres, således at han frifindes.

Statskassen skal betale sagens omkostninger for begge retter.   

(Sign.)